open-index/open-wikipedia-markdown huggingface dataset:
இலக்கு (துடுப்பாட்டம்)

thumb|274x274px|இலக்கின் தோற்றம்
**இலக்கு** *(Wicket)* என்பது துடுப்பாட்டத்திற்குத் தேவைப்படும் கருவிகளில் ஒன்றாகும். இது ஒரு மட்டையாளரை ஆட்டமிழப்பு செய்யப் பயன்படுகிறது. இது வீசுகளத்தின் இரு முனைகளில் உள்ள எல்லைக்கோடுகளில் அமைக்கப்பட்டிருக்கும். 

பொதுவாக இலக்குக்கு அருகில் நிற்கும் மட்டையாடுபவர், தன்னை நோக்கி வீசப்படும் பந்து இலக்கில் படாதவாறு மட்டையால் தடுப்பார். மேலும் பந்தை களத்தில் அடித்துவிட்டு ஓட்டங்கள் எடுக்கவும் முயற்சிப்பார். 

## குச்சிகளும் மரத்துண்டுகளும்
ஒரு இலக்கு என்பது மூன்று குச்சிகள் மற்றும் இரு இணைப்பான்கள் ஆகியவற்றைக் கொண்டு அமைக்கப்படும். இதன் அளவுகள் மற்றும் அமைக்கும் முறை குறித்து விளக்கும் துடுப்பாட்ட விதி 8 பின்வருமாறு:

இலக்கு என்பது 28 அங்குலங்கள் உயரமுள்ள மூன்று மரக்குச்சிகளைக் கொண்டது. வீசுகளத்தின் முனையில் ஒவ்வொரு குச்சியும் 9 அங்குல இடைவெளிகளில் சமமாக நடப்படும். குச்சிகளின் உச்சியில் உள்ள பள்ளங்களின் மேல் எவ்வித பிடிமானமும் இன்றி இரு இணைப்பான்கள் வைக்கப்படும். குச்சிகளுக்கு மேல் 0.5 அங்குலங்கள் நீளத்தைத் தாண்டி மரத்துண்டுகள் இருக்கக்கூடாது. மேலும் மரத்துண்டுகளின் அளவு 4.31 அங்குலங்களாக இருக்க வேண்டும்.

## மேற்கோள்கள்

பகுப்பு:துடுப்பாட்ட சொல்லியல்
பகுப்பு:துடுப்பாட்டக் கருவிகள்
பப்பரர்

**பப்பரர்** (*Barbara*) பாரம் சுமந்து செல்பவர்கள். அவர்கள் “அரத்த நோக்கினர், அல் திரள் மேனியர், பரிந்த காவினர், பப்பரர் ஏகினார்-  திருந்து கூடத்தைத் திண் கணையத்தொடும், எருத்தின் ஏந்திய மால் களிறு என்னவே - 37 ” என்று பப்பரர்கள் பற்றிய குறிப்பு ஒன்று கம்பராமாயணம் பால காண்டம் எழுச்சிப்படலத்தில் உள்ளது. மேலும், “பப்பரர் யவனர் சீனர் சோனகர் முதல பல்லோர், கைப்படை அதனினோடும் கபிலைமாட்டு உதித்து, வேந்தன், துப்புடைச் சேனை யாவும் தொலைவுறத் துணித்தலோடும்,  வெப்புடைக் கொடிய மன்னன் தனயர்கள் வெகுண்டு மிக்கார் - 17” என பப்பரர் முதலான பல கூலிப்படைகளைக் கம்பராமாயணம் பாலகாண்டம் கைக்கிளைப்படலம் பாடல் ஒன்று குறிப்பிடுகிறது.

பப்பரர் என்ற அண்டை நாட்டினர் காஞ்சிநகர நாகரிகத்தைப் பின்பற்றுபவர்கள். அவர்களது படையும் மதுரையை குலபூண பாண்டியனது படையில் கூலிப்படையாகச் சேர்ந்து இருந்தனர் என்ற குறிப்பு திருவிளையாடல் புராணத்தில் காணப்படுகிறது. அணிதிரண்டு நின்ற படைகளை(1) அண்டைநாட்டுப் படைகள் என்றும்(2) காஞ்சி நாகரிகத்தை உடைய “நம்முடைய நாட்டோர்” எனவும் இரண்டு பிரிவுகளாகப் பிரித்து சேனாதிபதி சாமந்தன் குலபூடணபாண்டிய மன்னனுக்கு இவர்கள் என்னென்ன தேசத்தவர்கள் என மெய்காட்டி அறிவிக்கிறான்.  

“கொங்கர்,குரு நாடர், கங்கர், கருநாடர், அங்கர், ஆரியர்கள், வங்கர், மாளவர்கள், குலிங்கர், கொங்கணர்கள், தெலுங்கர், சிங்களர்கள், கலிங்கர், கவுடத்தர் முதலான அண்டை நாட்டினர் அணிவகுந்து நின்றனர்.  இவர்கள் தமிழரல்லாத அண்டை நாட்டினர் என மெய்காட்டிச் சாமந்தன் பாண்டியனுக்கு அறிவித்தான்.

மேலும், காஞ்சி நாகரிகம் (சோழர் நாகரிகம்) உடையவர்களான கொல்லர், கூர்ச்சர்கள், பல்லவர், பப்பரர்கள், வில்லர், விதேகர், கடாரர், கேகயர்கள், மராடர் முதலானோர் அணிவகுத்து நின்றனர்.  இவர்கள் காஞ்சி நாகரிகத்தை மேற்கொண்டவர்கள், ஆதலால் இவர்கள் நம்முடைய (தமிழ்) நாட்டோர் ஆவர் எனவும் மெய்க் காட்டிச்  சாமந்தன் குலபூடணபாண்டியனுக்கு அறிவித்தான். இதனால் அனந்தகுண பாண்டியனின் மகனாகிய குலபூடணபாண்டியன் காலத்திலேயே பப்பரர்கள் தமிழ்நாட்டில் கூலிப்படையாகப் போர் செய்துள்ளனர் என அறிய முடிகிறது.

## மேற்கோள்கள்

பகுப்பு:இந்திய இனக்குழுக்கள்
பஞ்சதரணி

**பஞ்சதரணி** (**Panchtarni**) இந்தியாவின் ஜம்மு காஷ்மீர் மாநிலத்தில் அனந்தநாக் மாவட்டத்தில், இமயமலையில் அமர்நாத் குகைக்கு செல்லும் வழியில் அமைந்த சமவெளியாகும். அமர்நாத் யாத்திரைச் செல்லும் பக்தர்கள் இறுதியாக சேஷ்நாக்கில் அமைந்த முகாமில் தங்கிச் செல்வர். பஞ்சதரணியிலிருந்து 6 கி.மீ. தொலைவில் அமர்நாத் குகைக் கோயில் உள்ளது.

## அமைவிடம்
இமயமலையில் 11500 அடி உயரத்தில் அமைந்த பஞ்சதரணி, அமர்நாத் குகையின்  அடிவாரப் பகுதியான பகல்காம் எனும் சிற்றூரிலிருந்து 40 கி.மீ. தொலைவிலும்,  சேஷ்நாக் ஏரிக்கு வடக்கே 15 கி.மீ. தொலைவிலும் உள்ளது. பஞ்சதரணியைச் சுற்றிய பனிச் சிகரங்களிலிருந்து பஞ்சதரணி ஆறு உற்பத்தியாகிறது.

## தட்பவெப்பம்
பஞ்சதரணி இமயமலையில் 11,500 அடி உயரத்தில் உள்ளதால், இப்பகுதி நீண்ட குளிர்காலமும், குறைந்த வெப்பம் கொண்ட குறுகிய கோடைக்காலமும் கொண்டது.

## இதனையும் காண்க
*அமர்நாத்
* சேஷ்நாக் ஏரி
* பகல்கம்
* பால்தால்
* அனந்தநாக்

## மேற்கோள்கள்

## வெளி இணைப்புகள்

பகுப்பு:இந்து யாத்திரைத் தலங்கள்
பகுப்பு:அனந்தநாக் மாவட்டம்
பகுப்பு:ஜம்மு காஷ்மீர் புவியியல்
சங்கராச்சாரியார் மலை

**சங்கராச்சாரியார் மலை** (*Shankaracharya Hill*) இந்தியாவின் ஜம்மு காஷ்மீர் மாநிலத்தில், காஷ்மீர் பள்ளத்தாக்கில் உள்ள ஸ்ரீநகரில் அமைந்த தால் ஏரிக் கரையின் அருகே அமைந்துள்ளது. சுமார் 1000 அடி உயரம் கொண்ட  இம்மலையின் உச்சியில் சங்கராச்சாரியார் கோயில் அமைந்துள்ளது.
 
## மேற்கோள்கள்

பகுப்பு:ஜம்மு காஷ்மீர் புவியியல்
பகுப்பு:சிறீநகர் மாவட்டம்
சேப்பாக் சூப்பர் கில்லீஸ்

**சேப்பாக் சூப்பர் கில்லீஸ்** என்பது தமிழ்நாடு பிரீமியர் லீக்கில் (டி.என்.பி.எல்) சென்னை நகரத்தை பிரதிநிதித்துவப்படுத்தும் கிரிக்கெட் அணியாகும்.  இந்த அணி மெட்ரோனேஷன் சென்னை டெலிவிஷன் பிரைவேட் லிமிடெட் நிறுவனத்திற்கு சொந்தமானது.  சேப்பாக் சூப்பர் கில்லீஸ் தமிழ்நாடு பிரீமியர் லீக் இரண்டாவது சீசனின் இறுதிப் போட்டியில் வென்று சாம்பியன் பட்டம் வெண்றனர். 

## அணி வீரர்கள்

*  எச் கோபிநாத் (கேப்டன்) 
* ஏ.ஆரிஃப்
* ஆர் அலெக்சாண்டர்
* பி அருண்
* அருண்குமார்
* முருகன் அஸ்வின்
* கேதர் தேவதர்
* கங்கா ஸ்ரீதர் ராஜு
* எஸ் ஹரிஷ்குமார்
* எஸ் கார்த்திக்
* மனவ் பராக்
* பாஸ்கரன் ராகுல்
* பி சாய் சுதர்சன்
* சம்ருத் பட்
* ஷாரியா சனந்தியா
* உத்திரசாமி சசிதேவ்
* விஜய் சங்கர்
* எம் சித்தார்த்
* எம்.கே.சிவகுமார்
* சன்னி குமார் சிங்
* ஆர் விஷால்

## ஆதரவு ஊழியர்கள்

### பயிற்சியாளர்   : [[ஹேமங் பதானி]]
உதவி பயிற்சியாளர்   : அவினாஷ் 

உதவி பயிற்சியாளர்   : சாய் ரூபேஷ் 

உயர் செயல்திறன் ஆய்வாளர்   : லட்சுமி நாராயணன் 

பயிற்சியாளர்   : தனசேகர் பாண்டியன் 

பிசியோ   : கார்த்திக்தாசன் 

இயன்முறையார்   : ஜிக்னேஷ் 

குழு மேலாளர்   : கிருஷ்ணா 

மீடியா மேலாளர்   : அசோக் ராகவன் 

## புள்ளியியல்
**அதிக விக்கெட் எடுத்தவர் - சாய் கிஷோர் (17 விக்கெட் - டி.என்.பி.எல் 2017)**

**தொடரின் மிகவும் ஆற்றல்மிக்க வீரர் - சசிதேவ் (டி.என்.பி.எல் 2017)**

**டி.என்.பி.எல் 2016 இல் சேப்பாக் சூப்பர் கில்லீஸுக்கு அதிக ரன்கள்** சேர்த்தவர்- **கே.எச். கோபிநாத் (273 ரன்கள்)**

**டி.என்.பி.எல் 2017 இல் சேப்பாக் சூப்பர் கில்லீஸுக்கு அதிக ரன்கள் - கே.எச். கோபிநாத் (251 ரன்கள்)** 

### சாதனைகள்

* டி.என்.பி.எல் சீசன் 1 இறுதிப் போட்டியில் சேப்பாக் சூப்பர் கில்லீஸ் ஆல்பர்ட் டூட்டி பேட்ரியாட்ஸ் அணியை எதிர்கொண்டது. இப்போட்டியை சேப்பாக் 122 ரன்கள் வித்தியாசத்தில் இழந்தனர். 
* சேப்பாக் சூப்பர் கில்லீஸ் டி.என்.பி.எல் சீசன் 2 இன் இறுதிப் போட்டியில் ஆல்பர்ட் டூட்டி பேட்ரியாட்ஸ் அணியை 6 விக்கெட் வித்தியாசத்தில் வென்றனர்.   

## இவற்றையும் காண்க
* தமிழ்நாடு பிரீமியர் லீக்
*சேலம் ஸ்பார்டன்ஸ்
*திண்டுக்கல் டிராகன்ஸ்
*நெல்லை ராயல் கிங்ஸ்
*மதுரை பேந்தர்ஸ்
*தமிழ்நாடு பிரீமியர் லீக் 2021

## குறிப்புகள்

பகுப்பு:தமிழ்நாடு பிரீமியர் லீக்
காமதேனு கலை மற்றும் அறிவியல் கல்லூரி

**காமதேனு கலை மற்றும் அறிவியல் கல்லூரி** (Kamadhenu College of Arts and Science ) பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும்.  இக்கல்லூரி 1995ஆம் ஆண்டு துவக்க்கப்பட்ட கல்லூரியாகும்.  இக்கல்லூரி தமிழ்நாட்டில் தருமபுரி மாவட்டம், தருமபுரியில் உள்ளது. 

## துறைகள்
இக்கல்லூரியில் 13 இ்ளங்கலை பட்டபடிப்புகளும், 6 முதுகலை நிலை பட்டபடிப்புகளும் 2 ஆராய்சிப் படிப்புகளும் வழங்கப்பட்டு வருகின்றன.

## சான்றுகள்

## வெளி இணைப்புகள்
கல்லூரியியன் இணையதளம்

பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
கரிம பெராக்சைடு

**கரிம பெராக்சைடுகள்**(Organic peroxides) என்பவை பெராக்சைடு வேதி வினைக்குழுவைக் (ROOR′) கொண்டுள்ள கரிமச் சேர்மங்கள் ஆகும். R′ தொகுதிக்குப் பதிலாக ஐதரசன் காணப்படின், இந்தச் சேர்மங்கள் கரிம ஐதரோபெராக்சைடுகள் என அழைக்கப்படுகின்றன. **பெர்எஸ்தர்கள்**(Peresters) என்பவவை RC(O)OOR என்ற பொதுவான அமைப்பு வாய்ப்பாட்டைக் கொண்டுள்ளன. O−O பிணைப்பானது எளிதில் உடைந்து, RO•( • என்பது இணையாகாத தனித்த இலத்திரனைக் குறிக்கிறது) என்ற வடிவிலான தனித்த உறுப்புகளை உருவாக்குகின்றன.  ஆகையால், கரிம பெராக்சைடுகளானவை சில வகை பலபடியாக்கல் வினைகளுக்குத் (கண்ணாடி-வலுவூட்டப்பட்ட நெகிழிகள் மற்றும் ஈபாக்சி பிசின்கள் போன்ற) தேவையான தனித்த உறுப்புக்களை உருவாக்கித் தருகின்ற தொடக்கப் பொருளாக பயனுள்ளவையாக இருக்கின்றன. மெதில் எதில் கீட்டோன் பெராக்சைடு மற்றும் பென்சாயில் பெராக்சைடு போன்றவை இத்தகைய நோக்கத்திற்காக பொதுவாகப் பயன்படுபவையாகும். இருப்பினும், இதே பண்பானது கரிம பெராக்சைடுகள் தெரிந்தோ, தெரியாமலோ நிறைவுறாத பிணைப்புகளைக் கொண்ட சேர்மங்களில் வெடிக்கத்தக்க பலபடியாக்கல் வினைகளைத் தொடங்கும் பொருட்களாக அமைந்து விடுவதாகவும் பொருள் கொள்ளலாம். ஆகவே, இந்தச் செயல்முறையானது, வெடிக்கத்தக்க பொருட்களை உருவாக்குவதில் பயன்படுகின்றது. இதர இதனையொத்த கனிம பெராக்சைடுகளைப் போலவே கரிம பெராக்சைடுகளும் சாயத்தை வெளுக்கும் காரணிகளாக அமைகின்றன

## பண்புகள்
பெராக்சைடுகளில் உள்ள O−O பிணைப்பு நீளமானது ஏறத்தாழ  1.45&nbsp;Å ஆகவும் மற்றும் R−O−O பிணைப்புக் கோணமானது (R = H, C) கிட்டத்தட்ட 110° ஆகவாகவும் (நீரைப்போன்ற) உள்ளது. பண்புரீதியாக, C−O−O−R (R = H, C) இருசமபக்கத் தளங்களிடையே காணப்படும் கூர்க்கோணம் சற்றேழத்தாழ 120° ஆகும். பெராக்சைடிலுள்ள O−O பிணைப்பானது  என்ற பமதிப்புடன் ஒப்பீட்டளவில் வலிமை குறைந்த பிணைப்பாகவே காணப்படுகிறது.  இந்த பிணைப்பு வலிமையானது C−C, C−H, மற்றும் C−O பிணைப்புகளுக்கிடையே உள்ள வலிமையைக் காட்டிலும் பாதியளவு குறைவானதாகும்.

கரிம பெராக்சைடுகளின் முக்கிய வகைப்பாடுகள் கீழே கொடுத்துள்ளவாறு உள்ளன:
*ஐதரோபெராக்சைடுகள், ROOH (R = ஆல்கைல்) வினைக்குழுமம் உள்ள சேர்மங்கள்.
*பெராக்சி அமிலங்கள் மற்றும் எஸ்டர்கள்,  RC(O)OOH மற்றும் RC(O)OOR' (R,R' = அல்கைல், அரைல்). வினைசெயல் தொகுதிகள் உள்ளவை
*டைஅசைல் பெராக்சைடுகுள், RC(O)OOC(O)R (R = அல்கைல், அரைல்) வினைசெயல் தொகுதிகள் உள்ளவை.
*டைஅல்கைல்பெராக்சைடுகள், ROOR (R = அல்கைல்) வினைசெயல் தொகுதிகள் உள்ளவை.
இயற்கையில் கிடைக்கும் இந்த சேர்மங்கள் வணிக ரீதியில் பெரும் பயனுள்ளவையாக இருக்கின்றன. இவற்றைத் தாண்டியும் இன்னும் சில சிறப்புத்தன்மை மிக்க பெராக்சைடு சேர்மங்களும் உள்ளன. 

## மேலும் காண்க
* ஆல்கீனைல் பெராக்சைடு
## மேற்கோள்கள்

## வெளி இணைப்புகள்
* Organic Peroxide Producers Safety Division
* OSH Answers – organic peroxides
*
* European Organic Peroxide Safety Group

பகுப்பு:கரிம வேதியியல்
பகுப்பு:வேதி வினைக்குழுக்கள்
பகுப்பு:உணவுச் சேர்பொருட்கள்
பகுப்பு:கரிமப் பெராக்சைடுகள்
மெதிலீன் (சேர்மம்)

**மெதிலீன்** (Methylene) (முறையான பெயரிடு முறையின்படி **மெதிலிடீன்**, மற்றும் **டைஐதரிடோகார்பன்**)  **கார்பீன்** என்றும் அழைக்கப்படுகிற ஒரு கரிமச் சேர்மம் ஆகும். இதன் மூலக்கூற்று வாய்ப்பாடு  ( எனவும் எழுதப்படலாம்). இது ஒரு நிறமற்ற வாயு ஆகும்.  இடை-அகச்சிவப்புக் கதிர் வீச்சின் அலை நீளத்தில் ஒளிரக்கூடியதும், நீர்த்த நிலையிலோ அல்லது ஒரு சேர்க்கைப் பொருளாகவோ மட்டும் நிலைத்தன்மை உடையதுமான சேர்மம் ஆகும்.

கார்பீன் வகைச் சேர்மங்களில் மிகவும் எளியதும் முதலாவதும் மெதிலீன் ஆகும்.  இச்சேர்மமானது மிகக்குறைந்த அழுத்தத்தில் அல்லது ஒரு வேதி வினையின் ஊடாக மிகக் குறுகிய காலமே நிலைத்து நிற்கின்ற ஒரு இடைவினைப்பொருளாகவோ மட்டும் கண்டறியப்படுகிறது.

## பெயரிடும் முறை
பொது வழக்கத்தில் உள்ள *கார்பீன்* என்ற பெயரே முன்னுரிமையளிக்கப்படும் பன்னாட்டு தனி மற்றும் பயன்பாட்டு வேதியியல் ஒன்றியத்தால் வழங்கப்பட்ட பெயராகும். அமைப்புரீதியான பெயர்கள் *மெதிலிடீன்* மற்றும் *டைஐதரிடோகார்பன்* ஆகியவையும் செல்லத்தக்க பன்னாட்டு தனி மற்றும் பயன்பாட்டு வேதியியல் ஒன்றியத்தின் பெயர்களாகும். இந்த இரண்டு பெயர்களில் முதலாவது பதிலியீட்டு முறையினையும், இரண்டாவது சேர்க்கை முறை பெயரிடு முறையினையும் அடிப்படையாகக் கொண்டதாகும்.

*மெதிலிடீன்* என்பது இரண்டு ஐதரசன் அணுக்கள் நீக்கப்பட்ட மீத்தேனாக கருதப்படுகிறது. 

## மேற்கோள்கள்

பகுப்பு:கரிம வேதியியல்
பகுப்பு:கரிமச் சேர்மங்கள்
ஆட்டப்பகுதி (துடுப்பாட்டம்)

துடுப்பாட்டத்தில் **ஆட்டப்பகுதி** அல்லது **முறை** *(Innings)* என்பது ஒரு அணி அல்லது அதன் மட்டையாளர் தங்களின் முறை வரும்போது களமிறங்கி விளையாடும் பகுதியைக் குறிக்கும். ஒரு அணியின் முறை முடிந்த பிறகு அதன் எதிரணி தனது முறையை விளையாடும். பொதுவாக முதல்-தரப் போட்டிகளில் 4 ஆட்டப்பகுதிகளும் வரையிட்ட நிறைவுப் போட்டிகளில் 2 ஆட்டப்பகுதிகளும் இடம்பெறும்.  

ஒரு அணியின் ஆட்டப்பகுதி முடிவுக்கு வரும் நிலைகள் பின்வருமாறு:  
* பத்து மட்டையாளர்கள் ஆட்டமிழந்து வெளியேறுதல் (பொது)  
* வெற்றிக்குத் தேவையான இலக்கை எட்டுதல் (பொது)
* ஆட்ட நேரம் முடிதல் (தேர்வு)
* நிறைவுகளின் அளவு முடிதல் (ஒநாப)
* ஆட்டத்தை முடித்துக்கொள்வதாக அணித்தலைவர் அறிவித்தல் (தேர்வு)
* களத்தடுப்பு அணி போட்டியில் இருந்து விலகுதல் (தேர்வு)

## மேற்கோள்கள்

பகுப்பு: துடுப்பாட்டம்
பகுப்பு: துடுப்பாட்ட சொல்லியல்
அரசினர் ஆடவர் கலைக் கல்லூரி, கிருட்டிணகிரி

**அரசினர் ஆண்கள் கலைக் கல்லூரி, கிருட்டிணகிரி**, என்பது தமிழ்நாட்டின் கிருட்டிணகிரியில் அமைந்துள்ள ஒரு கலை அறிவியல் கல்லூரி ஆகும். இது 1964 ஆம் ஆண்டு நிறுவப்பட்டது. இக்கல்லூரி பெரியார் பல்கலைக்கழ இணைவுக் கல்லூரியாகும்.  இந்த கல்லூரியில் கலை, வணிகவியல் மற்றும் அறிவியல் ஆகிய துறைகளில் பல்வேறு படிப்புகளை வழங்கப்படுகிறது.  தேசிய மதிப்பீடு மற்றும் தரச்சான்று அவையின் (NAAC) B++ தரத்துடன் செயற்பட்டு வருகிறது. பேராசிரியர் பி. இரவிக்குமார் இக்கல்லூரியின் முதல்வராக உள்ளார். 50,000-க்கும் மேற்பட்ட நூல்களைக் கொண்ட நூலகம் ஒன்றும் உள்ளது.

## கல்லூரி வரலாறு
கிருஷ்ணகிரி அரசு கலைக்கல்லூரி 1964-ம் ஆண்டில் தொடங்கப்பெற்றது. தமிழ்நாட்டில் கல்வியில் பின்தங்கிய இப்பகுதியில், உயர்கல்வி பயில ஒரு கல்லூரி தொடங்க வேண்டுமென்ற ஆர்வமும், அதற்காக பொதுமக்கள் வழங்கிய நன்கொடையும், தமிழக அரசு இக்கலைக் கல்லூரியை தொடங்க காரணமாக இருந்தன. 15.10.1964-ல் மாண்புமிகு முதலமைச்சர் எம்.பக்தவத்சலம் அவர்களால் இக்கல்லூரி தொடங்கப்பட்டது.

1982-83 ஆம் ஆண்டு முதல் இக்கல்லூரி ஆய்வு நிறுவனமாக சென்னைப் பல்கலைக் கழகத்தினரால் அறிந்தேற்பு செய்யப்பட்டது.

## துறைகள்

### அறிவியல்

* இயற்பியல் 
* வேதியியல் 
* கணிதம் 
* தாவரவியல் 
* விலங்கியல் 
* நுண்ணுயிரியல் 
* கணினி அறிவியல் 

### கலை மற்றும் வணிகம்

* தமிழ் 
* ஆங்கிலம் 
* உருது 
* வரலாறு 
* பொருளியல் 
* வணிக நிர்வாகம் 
* வணிகவியல் 

## அங்கீகாரம்
கல்லூரியானது பல்கலைக்கழக மானியக் குழுவின் (யுஜிசி) அங்கீகாரத்தைப் பெற்றுள்ளது. 

## மேற்கோள்கள்

## வெளி இணைப்புகள்

*  

பகுப்பு:பெரியார் பல்கலைக்கழக இணைவுக்கல்லூரிகள்
பகுப்பு:கிருட்டிணகிரி மாவட்டத்திலுள்ள அரசினர் கலைக் கல்லூரிகள்
ஜே. கே. கே. நடராஜா கலை அறிவியல் கல்லூரி

**ஜே.கே.கே. நடராஜா கலை மற்றும் அறிவியல் கல்லூரி** (*J.K.K. Nattraja College of Arts & Science*) என்பது தமிழ்நாட்டின், நாமக்கல் மாவட்டம்,  குமாரபாளையத்தில் உள்ள ஒரு கலை அறிவியல் கல்லூரியாகும். இது 1974 இல் நிறுவப்பட்டது. இக்கல்லூரி பெரியார் பல்கலைக்கழகத்துடன் இணைவுப் பெற்றது. இங்கு கலை, வணிகம் மற்றும் அறிவியல் படிப்புகள் வழங்கப்படுகிறது. 

## துறைகள்

### அறிவியல்
* இயற்பியல் 
* வேதியியல் 
* கணிதம் 
* தாவரவியல் 
* கணினி அறிவியல் 

### கலை மற்றும் வணிகம்
* தமிழ் 
* ஆங்கிலம் 
* வரலாறு 
* பொருளியல் 
* வணிக நிர்வாகம் 
* வணிகம் 

## அங்கீகாரம்
கல்லூரியானது பல்கலைக்கழக மானியக் குழுவால் (யுஜிசி) அங்கீகரிக்கப்பட்டுள்ளது. 

## குறிப்புகள்

## வெளி இணைப்புகள்
*  

பகுப்பு:பெரியார் பல்கலைக்கழக இணைவுக்கல்லூரிகள்
பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள்
கொரிய விரிகுடா

**கொரிய விரிகுடா** (Korea Bay), சில நேரங்களில் **மேற்கு கொரிய விரிகுடா** (West Korea Bay) என அழைக்கப்படுவது மஞ்சள் கடலின் வடக்கு நீட்சிப்பகுதியில் உள்ள விரிகுடாவாகும். இந்த விரிகுடாவானது சீனாவின் லியாவோனிங் மாகாணத்திற்கும் வடகொரியாவின் வட பியோங்கான் மாகாணத்திற்கும் இடைப்பட்ட கடற்பகுதியாகும்.

இந்தப் பகுதியானது போகாய் கடலிலிருந்து தெற்கு முனையில் தாலியனைக் கொண்டுள்ள லியாவ்டாங் தீபகற்பத்தினால் பிரிக்கப்படுகிறது.

சீனாவிற்கும் வட கொரியாவிற்கும் இடையே எல்லையாக அமைந்துள்ள யாலு அல்லது ஆம்னாக் ஆறானது சீனாவின் டாண்டாங்கிற்கும் மற்றும் வட கொரியாவின் சினுஜுவிற்கும் இடையில் கடலில் கலக்கிறது.

## மேற்கோள்கள்

பகுப்பு:சீனப் புவியியல்
பனிஹால்

**பனிஹால்** (**Banihal**), இந்தியாவின் ஜம்மு காஷ்மீர் மாநிலத்தின், இராம்பன் மாவட்டத்தில், இமயமலையின் பீர் பாஞ்சால் மலைத்தொடரில் 1647 மீட்டர் உயரத்தில் அமைந்த சிற்றூர் ஆகும்.

இது அனந்தநாக் மாவட்டத்தின் காசிகுண்ட் நகரத்திலிருந்து 35 கி.மீ. தொலைவில், தேசிய நெடுஞ்சாலை எண் 44 மீது உள்ளது. குவாசிகுண்ட் நகரத்திலிருந்து தொடருந்து மூலம் பனிஹால் செல்ல 18 கி.மீ. பயணத் தொலைவாகும்.

மலைவாழிடமான இவ்வூரில் காஷ்மீரி, உருது மற்றும் ஆங்கிலம் பேசப்படுகிறது.  இவ்வூரில் உள்ள ஜவகர் குகை, ஜம்முவையும், காஷ்மீரையும் இணைக்கும் முக்கிய சுரங்கச் சாலையாகும்.

## பனிஹால் கணவாய்

இமயமலையின் பீர் பாஞ்சால் மலைத்தொடரில் 1760 மீட்டர் உயரத்தில் அமைந்த பனிஹால் கணவாய், பனிஹால் நகரத்துடன், மலைத்தொடரின் மறுபக்கத்தில் உள்ள அனந்தநாக் மாவட்டத்தின் காசிகுண்ட் நகரத்துடன் இணைக்கிறது. பனிஹால் கணவாயில் 2.8 கி.மீ. நீளமுள்ள ஜவகர் குகை 1956-இல் நிறுவப்பட்டது.

பனிஹால் மற்றும் காசிகுண்ட் நகரங்களை இணைக்கும் பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது. 
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.

தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.

பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.

### புதிய இருவழி சுரங்கப்பாதை

பனிஹால் நகரத்தையும், காசிகுண்ட் நகரத்தை இணைக்கும் 8.5 கி.மீ. நீளம் கொண்ட புதிய இருவழி சுரங்கப்பாதைகள் நிறுவுவதற்கான பணிகள் 2011 ஆண்டிலிருந்து தொடங்கப்பட்டு, பணி நடந்து கொண்டிருக்கிறது.

## பனிஹால் தொடருந்து நிலையம்

பனிஹால் தொடருந்து நிலையம், கடல் மட்டத்திலிருந்து 1702 மீட்டர் உயரத்தில் அமைந்துள்ளது. இந்த இருப்புப் பாதை  26 சூன் 2013 அன்று நிறுவப்பட்டது. பனிஹால் தொடருந்து நிலையத்திலிருந்து பயணிகள் தொடருந்துகள் காசிகுண்ட், அனந்தநாக், ஸ்ரீநகர், பட்காம் வழியாக வடக்கு காஷ்மீரத்தின் பாரமுல்லா நகரத்தை இணைக்கிறது. மேலும் பனிஹால் - கற்றாவை இணைக்கும் 148 கி.மீ. தொலைவிற்கான இருப்புப் பாதைகள் அமைக்கும்  பணிகள் தொடர்கிறது.

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 7 வார்டுகள் கொண்ட பனிஹால் சிற்றூரின் மக்கள்தொகை 3,900 ஆகும். மக்கள்தொகையில் இந்துக்கள் 27.49%, இசுலாமியர் 71.51% மற்றவர்கள் 0.33% ஆகவுள்ளனர.

## இதனையும் காண்க
* காசிகுண்ட்
* பாரமுல்லா
* ஜவகர் சுரங்கச் சாலை
* பனிஹால்-காசிகுண்ட் சுரங்கச்சாலை
* பானிகால் கணவாய்
* ஜவகர் குகை

## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
டி. கே. நல்லப்பன்

**தி. க. நல்லப்பன்** (*T. K. Nallappan*) ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1980ஆம் ஆண்டு நடந்த தமிழக சட்டசபைத் தேர்தலில், ஈரோடு மாவட்டம், பெருந்துறை சட்டமன்றத் தொகுதியில் இந்திய பொதுவுடைமைக் கட்சியின் சார்பாக போட்டியிட்டார். இந்த தேர்தலில் தன்னை எதிர்த்துப் போட்டியிட்ட இந்திய தேசிய காங்கிரசு கட்சி வேட்பாளரான என். கே. பி. ஜகநாதனை விட 11,667 வாக்குகள் அதிகம் பெற்று தமிழக சட்டமன்றத்திற்குத் தேர்ந்தெடுக்கப்பட்டார்.இவர் 1986 முதல் 1991 வரை உள்ள காலகட்டத்தில் ஊராட்சி ஒன்றியப் பெருந்தலைவராகவும், 1996 முதல் 2006 வரை செல்லிபாளையம் பேரூராட்சியின் தலைவராகவும் பணியாற்றினார். இவர் 26.07.2019 அன்று உடல்நலக்குறைவால் காலமானார்.

## மேற்கோள்கள்

பகுப்பு:2019 இறப்புகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
தாழ்வெப்பநிலை மின்னணு நுண்ணோக்கி

**தாழ்வெப்பநிலை மின்னணு நுண்ணோக்கி** (Cryogenic electron microscopy)  என்பது அமைப்பினை ஆய்விட வேண்டிய பொருளின் மாதிரிகளை மிகத்தாழ் வெப்பநிலைக்கு உட்படுத்தி பனிக்கட்டி போன்ற தன்மையுடைய நீர்ச்சூழலில் வைத்து நோக்கும் மின்னணுவியல் நுண்ணோக்கியாகும்.  எடுத்துக்கொள்ளப்பட்ட மாதிரியின் நீர்க்கரைசலானது சல்லடை வலை அமைப்பில் வைக்கப்பட்டு திரவ ஈத்தேனில் உறைநிலையில் மூழ்கவைக்கப்படுகிறது. இந்த தொழில்நுட்பத்தின் வளர்ச்சியானது 1970 ஆம் ஆண்டிலேயே தொடங்கியிருந்தாலும், சமீபத்தில் ஏற்பட்டுள்ள கண்டறிவான்களின தொழில்நுட்பம் மற்றும் மென்பொருள் படிமுறைத் தீர்வுகளும் உயிரிய மூலக்கூறுகளின் அமைப்பினை அணுவளவு நுணுக்கத் துல்லியத்தில் கண்டறிய வழிவகுத்துள்ளது. இந்த முறையானது X கதிர் படிகவியல் அல்லது அணுக்கருக் காந்த உடனிசைவு நிறமாலைமானி முறைகளுக்கு மாற்றாக பெரியமூலக்கூறுகளின் அமைப்பினைக் கண்டறிய படிகமாக்குதலுக்கான அவசியமிற்ற ஒன்றாக மாறி வருகிறது.

2017 ஆம் ஆண்டு, ஜாக்ஸ் துபோகேத், யோக்கிம் பிராங்கு மற்றும் ரிச்சர்டு ஹென்டர்சன் ஆகியோருக்கு கரைசலில் உள்ள உயிரிய மூலக்கூறுகளின் அமைப்பினை உயர் பிரிதிறனில் கண்டறிவதற்கான தாழ்வெப்பநிலை மின்னணு நுண்ணோக்கியின் மேம்பாட்டிற்காக வேதியியலுக்கான நோபல் பரிசு வழங்கப்பட்டது.

## மேற்கோள்கள்

பகுப்பு:வேதியியல்
உலக யோகா சங்கம்

**உலக யோகா சங்கம்** (IAST: **') () () என்பது ஒரு பாரம்பரிய யோகாவுக்கான சர்வதேச அரசு சார்பற்ற அமைப்பு (ஐ.என்.ஜி.ஓ) ஆகும், இது குருஜி முருகன் செல்லையாவால் நவம்பர் 1996 இல் நிறுவப்பட்டது. 2018 ஆம் ஆண்டில், மலேசியாவில் உள்துறை அமைச்சகம் (JPPM), உலக யோகா சங்கம் (World Yoga Association) ஆகியவற்றால் சர்வதேச அரசு சார்பற்ற அமைப்பு நிறுவனமாக அங்கீகாரம் பெற்றது. ஐக்கிய நாடுகள் (ஐ.நா.) சபையின் 'நிலையான லட்சியங்கள் வளர்ச்சி கொள்கை' ''(sustainable development goals)'' பின்பற்ற அங்கீகரிக்கப்பட்ட இந்த அமைப்பு ஆகும் மற்றும் ஐ.நா. இணைய நிர்வாக சட்டசபை மன்றம் (United Nations Internet Governance Forum; UN-IGF) எனவும் அறியப்படுகிறது.

== புதிய வரலாறு நிகழ்வு ==

=== யோகா விளையாட்டு அங்கீகாரம் ===

மே 25, 2019 அன்று **உலக யோகா சங்கம்** அங்கீகரிக்கப்பட்ட இரண்டு விளையாட்டு அமைப்புடன் - **ஆசியா பசிபிக் பொது விளையாட்டு சங்க கூட்டமைப்பு** ( () மற்றும் **ஆசியா பசிபிக் விளையாட்டு ஒப்பந்தம் தலைமையகம்''' () அவர்களுடன் ஒப்பந்தத்தில் கையெழுத்திட்டது மேலும் அதிகாரப்பூர்வமாக உறுப்பினராகிவிட்டது. உலக விளையாட்டுகளுக்கான தயாரிப்பு பணிகள் நடந்து கொண்டிருக்கின்றன.

## உசாத்துணைகள்

## இவற்றையும் பார்க்க

*யோகக் கலை
*சிலம்பம்

## மேற்கோள்கள்

பகுப்பு:யோகக் கலை
பகுப்பு:சிலம்பம்
வரையிட்ட நிறைவுகள் துடுப்பாட்டம்

**வரையிட்ட நிறைவுகள் துடுப்பாட்டம்** *(Limited overs cricket)* என்பது வரையறுக்கப்பட்ட நிறைவுகளைக் கொண்டு ஆடப்படும் துடுப்பாட்ட வகை ஆகும். இது **[[பட்டியல் அ துடுப்பாட்டம்|பட்டியல் அ]]** மற்றும் **[[இருபது20]]** என்று இருவேறு பிரிவுகளை உள்ளடக்கியது. பொதுவாக ஒரு நாளிலேயே இவ்வகை போட்டிகள் முடிந்துவிடுவதால் **ஒருநாள் போட்டி** என்று பரவலாக அறியப்படுகிறது. எனினும் முக்கியமான போட்டி ஒன்று மழை காரணமாக இடைநிறுத்தப்பட்டால் மறுநாள் தொடர்ந்து நடைபெறும். 

ஐசிசி நடத்தும் ஒருநாள் பன்னாட்டுப் போட்டிகளில் 50 நிறைவுகளும் இருபது20 போட்டிகளில் 20 நிறைவுகளும் இடம்பெறும். ஒருவேளை போட்டி சமனில் முடிந்தால் கூடுதலாக ஒரு நிறைவு இடம்பெறும். 

## மேற்கோள்கள்

பகுப்பு: துடுப்பாட்டம்
லட்சுமி கிருஷ்ணமூர்த்தி

**லட்சுமி கிருஷ்ணமூர்த்தி** ((1 ஆகத்து 1925 – 12 சூன் 2009) இந்திய விடுதலைப்போராட்ட வீரரும் பதிப்பாளரும் ஆவார். இவர் தந்தை, விடுதலைப்போராட்ட வீரரும் காங்கிரசு கட்சித் தலைவர்களில் ஒருவருமான சத்தியமூர்த்திக்கு ஆவார். கேரள மாநிலம் கோட்டயம் பகுதியைச் சேர்ந்த கிருஷ்ணமூர்த்தி என்பவரை 1943 ஏப்ரல் 23ஆம் நாள் மணந்தார்.  சென்னை தணிகாசலம் தெருவில் புக்வெஞ்சர், வாசகர் வட்டம் ஆகிய பதிப்பகங்களை நடத்தினார். 

## அரசியல்
லட்சுமி கிருஷ்ணமூர்த்தி 1964 முதல் 1970 வரை காங்கிரசு சார்பில் தமிழ்நாடு சட்டமேலவையில் உறுப்பினராக இருந்தார். 1977இல் ஜனதா சார்பில் மைலாப்பூர் தொகுதியில் போட்டியிட்டுத் தோல்வியடைந்தார்.   

## எழுத்தாளர்
லட்சுமி கிருஷ்ணமூர்த்தி கல்கி, சுதேசமித்திரன், இந்து இதழ்களில் கதை, கட்டுரைகள் எழுதியுள்ளார். இவரது "ஐந்தாவது சுதந்திரம்" என்னும் நூலை சக்தி வை. கோவிந்தன் தனது சக்தி காரியாலத்தின் வழியாக வெளியிட்டார். கணவரோடு இணைந்து கே.எம்.பணிக்கரின் நூல்களைத் தமிழில் மொழிபெயர்த்தார். சத்தியமூர்த்தியின் வாழ்க்கை வரலாற்றை ஆங்கிலத்தில் எழுதினார்.

## தொகுப்பாளர்
சத்தியமூர்த்தியின் கடிதங்களைத் தொகுத்து இரண்டு பகுதிகளாக வெளியிட்டார். 

## வாசகர் வட்டம்
1965ஆம் ஆண்டில் வாசகர் வட்டம் என்னும் பதிப்பகத்தைத் தொடங்கி 45 நூல்களை வெளியிட்டார். அவற்றுள் சில:

### அறிவித்து வெளிவராத நூல்கள்
#ஆடும் நாற்காலிகள் ஆடுகின்றன - ஜெயகாந்தன் (நாடகம்), 1969

## செய்திமடல்
வாசகர் வட்டம் சார்பாக் ஒவ்வொரு நூல் வெளிவந்ததும் "வாசகர் மடல்" என்னும் செய்தி இதழை வெளியிட்டார். 

## நூலகம் இதழ்
கவிஞர் குயிலன் நடத்திய "நூலகம்" என்னும் இதழை வாசகர் வட்டத்தின் வழியாக சிறிதுகாலம் வெளியிட்டார். இவ்விதழிற்கு சென்னை பச்சையப்பன் கல்லூரி நூலகர் பா. பெருமாள் ஆசிரியராக இருந்தார். இவ்விதழில் வே. தில்லைநாயகம், அ. திருமலைமுத்துசுவாமி ஆகியோரைப் போன்ற நூலகவியலாளர்கள் கட்டுரை எழுதினர்.

## மரணம்
லட்சுமி கிருஷ்ணமூர்த்தி 2009 சூன் 12 ஆம் நாள் மரணமடைந்தார். கிருஷ்ணமூர்த்தி 2011 மார்ச் 06ஆம் நாள் மரணமடைந்தார். இவர்களுக்கு மூன்று ஆண் மக்கள் உள்ளனர்.  

## சான்றடைவு

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:பதிப்பாளர்கள்
பகுப்பு:சென்னை அரசியல்வாதிகள்
பகுப்பு:1925 பிறப்புகள்
பகுப்பு:2019 இறப்புகள்
பகுப்பு:சென்னை எழுத்தாளர்கள்
பகுப்பு:தமிழ்நாடு அரசியலில் பெண்கள்
பகுப்பு:தமிழகப் பெண் எழுத்தாளர்கள்
கரியமாணிக்கம் அம்பலம்

**கரு. இராம. கரியமாணிக்கம் அம்பலம்** (**KR. RM. Kariya Manickam Ambalam**), இந்திய அரசியல்வாதியும், சமூக ஆர்வலரும் முன்னாள் தமிழ்நாடு சட்டமன்ற உறுப்பினரும் ஆவார்.

## தனி நபர் வாழ்க்கை
இராமசாமி அம்பலம் என்ற நிலக்கிழாரின் மகனான கரிய மாணிக்கம் அம்பலம், தமிழ்நாட்டின் சிவகங்கை மாவட்டம், தேவகோட்டை வட்டம், கண்ணங்குடி ஊராட்சி ஒன்றியத்தில் உள்ள கப்பலூர் எனும் கிராமத்தில் பிறந்தவர். இவரின் மகன் க. ரா. இராமசாமி தற்போது தமிழ்நாடு சட்டமன்றத்தில் இந்திய தேசிய காங்கிரசு கட்சி உறுப்பினர்களின் தலைவராக உள்ளார்.

## அரசியல்
இராசாசியின் நண்பரான கரியமாணிக்கம் அம்பலம், முதலில் இந்திய தேசிய காங்கிரசு கட்சியில் செயல்பட்டவர். பின்னர் இராசாசி 1959-இல் சுதந்திராக் கட்சி  நிறுவிய போது அக்கட்சியில் இணைந்தார். இவர் திருவாடானை (சட்டமன்றத் தொகுதி)யிலிருந்து  நான்கு முறை வென்றவர். இவர் 1957-இல் திருவாடானை சட்டமன்றத் தொகுதியிலிருந்து சுயேட்சை வேட்பாளாரகப் போட்டியிட்டு, தமிழக சட்டமன்ற உறுப்பினர் ஆனார். 1962 மற்றும் 1967 தமிழ்நாடு சட்டமன்றத் தேர்தல்களில் சுதந்திராக் கட்சியின் வேட்பாளராக திருவாடனை தொகுதியிலிருந்து போட்டியிட்டு வென்றவர். 1977இல் இவர் இந்திய தேசிய காங்கிரசு கட்சி சார்பாக திருவாடனை சட்டமன்றத் தொகுதியிலிருந்து போட்டியிட்டு, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:சிவகங்கை மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
தக்காளி காய்ச்சல்

**தக்காளி காய்ச்சல்** (*Tomato fever*) என்பது இந்தியாவின் கேரளா மாநிலத்தில் ஐந்து வயதுக்குட்பட்ட குழந்தைகளை தாக்கும் வைரசு காய்ச்சலாகும். இந்த நோய் வைரசு காய்ச்சலா அல்லது சிக்குன்குனியா அல்லது டெங்குக் காய்ச்சலின் பின்விளைவா என்ற விவாதமும் நடைபெறுகிறது. ஐந்து வயதுக்கு உட்பட்ட குழந்தைகளை குறி வைத்து தாக்கும் இந்த காய்ச்சல் பாதிப்பு காரணமாக தோலில் சிவப்புத் திட்டுக்கள் ஏற்படுவதால் இது தக்காளி காய்ச்சல் என அழைக்கப்படுகிறது.
 
## அறிகுறிகள்

#சொறி மற்றும் தோல் அரிப்பு
#நாக்கில் நீரிழப்பு
#காய்ச்சல், 
#தொண்டை எரிச்சல், 
#தலைவலி
#பசியின்மை
#கை, கால், பாதங்களில் கொப்பளங்கள் தோன்றுதல் போன்றவை தக்காளி காய்ச்சல் அறிகுறிகளாகும். 

## நோய் பரவல்
முன்னதாக சிக்குன்குனியாவால் பாதிக்கப்பட்ட கேரள மாநிலத்தின் கோட்டயம், பத்தினம்திட்டா மாவட்டத்தில் உள்ள முதகயம், வர்சூர், கனிரப்பள்ளி ஆகிய பகுதிகளில் தக்காளி காய்ச்சல் வேகமாக பரவி வருகிறது.

## மேற்கோள்கள்

## புற இணைப்புகள்
* கை, கால் மற்றும் வாய் நோய் (HFMD)
* கைகால்வாய் நோய்

பகுப்பு:நோய்கள்
ஓட்டம் (துடுப்பாட்டம்)

**ஓட்டம்** *(Runs)* என்பது துடுப்பாட்டத்தில் மட்டைவீசும் அணிக்கு வழங்கப்படும் புள்ளிகளைக் குறிக்கிறது. பொதுவாக ஒரு போட்டியில் எதிரணியை விட அதிக ஓட்டங்கள் எடுத்த அணி வெற்றி பெறும்.

## ஓட்டம் கிடைக்கும் முறைகள்
ஓர் அணிக்கு மூன்று வகையான முறைகள் மூலம் ஓட்டங்கள் கிடைக்கின்றன.

* இழப்புகளுக்கு இடையே ஓடுதல் 
* அடித்த பந்து எல்லை தாண்டுதல் 
* இலவசமாக கிடைத்தல்

ஒரு மட்டையாளர் பந்தை அடித்தவுடன் களத்தின் இரு முனைகளில் உள்ள இழப்புகளுக்கு இடையே எத்தனை முறை ஓடிச்சென்று தன் மட்டையால் வரைகோட்டைத் தொடுகிறாரோ அத்தனை ஓட்டங்கள் பெறுவார். அப்போது அவருக்கு எதிர்திசையில் காத்திருப்பவரும் ஓடிச்சென்று வரைகோடுகளைத் தொட்டிருக்க வேண்டும். ஒரு மட்டையாளர் ஒருமை எண்ணிக்கையில் ஓட்டங்கள் எடுக்கும் போது மட்டையாடுபவரும் காத்திருப்பவரும் களம் மாறுவர். இதனால் அவர்களின் பணிகளும் மாற்றமடையும். பன்மை ஓட்டங்கள் எடுக்கும் போது இருவரும் பழைய இடத்திற்கே வந்து தங்கள் பணிகளைத் தொடர்வர். 

ஒருவேளை மட்டையாளர் அடித்த பந்து நிலத்தில் பட்டு எகிறிச் சென்று எல்லையைத் தாண்டினால் நான்கு ஓட்டங்களும் நிலத்தில் படாமல் நேரடியாக எல்லையைத் தாண்டினால் ஆறு ஓட்டங்களும் கிடைக்கும். அப்போது களத்தில் ஓடி எடுத்த ஓட்டங்கள் கணக்கிடப்படாது.

மட்டையாளர் எடுக்காமல் ஓர் அணிக்கு இலவசமாகக் கிடைக்கும் ஓட்டங்களுக்குக் **கூடுதல்கள்** என்று பெயர். அகல வீச்சு, பிழை வீச்சு, அடியா ஓட்டம், கால்படு ஓட்டம், தண்டனை ஓட்டம் ஆகிய ஐந்து வகையான நிகழ்வுகளுக்கும் கூடுதல் ஓட்டம் வழங்கப்படும்.  

## மேற்கோள்கள்

பகுப்பு:துடுப்பாட்ட சொல்லியல்
நாடாளுமன்ற நிலைக்குழுக்கள்

**நாடாளுமன்ற நிலைக்குழுக்கள்** (**Standing committee**), இந்திய நாடாளுமன்றத்தின், மக்களவை மற்றும் மாநிலங்களவையின் தேர்ந்தெடுக்கப்பட்ட உறுப்பினர்களைக் கொண்டது.

ஆண்டுதோறும் மக்களவைத் தலைவர் அல்லது மாநிலங்களவைத் தலைவர் ஆகியவர்களால் தேர்தல்  அல்லது நியமன முறையில் நாடாளுமன்ற குழு உருவாக்கப்படுகிறது.

நாடாளுமன்றக் குழு இரு வகைப்படும். அதில் ஒன்று நிலைக்குழு மற்றொன்ரு தற்காலிக் குழு ஆகும்.

* நாடாளுமன்ற நிலைக்குழு ஆண்டுதோறும் அமைக்கப்படுகிறது. 
* தற்காலிகக் குழுகள் குறிப்பிட்ட செயலுக்காக நிறுவப்படுகிறது. செயல்கள் முடிவுற்ற பின் தற்காலிகக் குழு தானகவே கலைந்து விடும்.
## நாடாளுமன்றத்தின் குழுக்கள்
# பொது கணக்குக் குழு (இந்தியா)
# மதிப்பீட்டுக் குழு 
# பொதுத்துறை நிறுவனங்களுக்கான குழு

## நாடாளுமன்ற குழுக்களின் வகைகள்
நாடாளுமன்றக் குழுக்கள் கீழ்கண்டவாறு வகைப்படுத்தப்படுகிறது.

* மாநிலங்களவையின் நிலைக்குழு 
* மக்களவையின் நிலைக்குழு  
* மாநிலங்களவையின் துறைவாரியான நிலைக்குழு 
* மக்களவையின் துறைவாரியான நிலைக்குழு

### நாடாளுமன்றக் குழுக்களின் பணிகள்
நாடாளுமன்றக் குழுக்களின் பணிக்கேற்ப, குழுக்கள் கீழ்கண்டவாறு வகைப்படுத்தப்படுகிறது.

* விசாரணைக் குழுக்கள் 
* பரிசீலனை மற்றும் கட்டுப்படுத்தும் குழுக்கள் 
* அவையின் அன்றாட விவகாரங்களை கவனிக்கும் குழுக்கள் 
* நாடாளுமன்ற அவைகளின் பராமரிப்புக் குழுக்கள்
* சட்ட முன் வடிவை நிறைவேற்றும் குழுக்கள்

## இதனையும் காண்க
* நாடாளுமன்ற நிலைக்குழுக்கள்
* பொது கணக்குக் குழு
* நாடாளுமன்றக் கூட்டுக் குழு (இந்தியா)
* நாடாளுமன்ற மதிப்பீட்டுக் குழு (இந்தியா)
* பொதுத்துறை நிறுவனங்களுக்கானக் குழு (இந்தியா)
* நாடாளுமன்ற நிதிக் குழு (இந்தியா)
* பாதுகாப்புத்துறைக்கான நாடாளுமன்ற நிலைக்குழு

## மேற்கோள்கள்



*
பகுப்பு:இந்திய அரசு அமைப்புகள்
எமரால்ட் ஹைட்ஸ் மகளிர் கல்லூரி

**எமரால்டு ஹைட்ஸ் மகளிர் கல்லூரி,** (Emerald Heights College for Women) என்பது தமிழ்நாட்டின், நீலகிரி மாவட்டம், உதகமண்டலத்தில் அமைந்துள்ள மகளிர் கலை அறிவியல் கல்லூரி ஆகும். இக்கல்லூரியானது 1969 ஆம் ஆண்டு நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றது.  இக்கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்குகிறது. 

## துறைகள்

### அறிவியல்

* கணிதம் 
* கணினி அறிவியல் 
* விலங்கியல் 

### கலை மற்றும் வணிகவியல்

* தமிழ் 
* ஆங்கிலம் 
* வரலாறு 
* வணிகவியல் 

## அங்கீகாரம்
இந்தக் கல்லூரியானது பல்கலைக்கழக மானியக் குழுவின் (யுஜிசி) அங்கீகாரத்தை பெற்றுள்ளது. 

## மேலும் காண்க

* இந்தியக் கல்வி 
* இந்தியாவில் படிப்பறிவு 
* தமிழ்நாடு உயர் கல்வி நிறுவனங்களின் பட்டியல் 

## குறிப்புகள்

## வெளி இணைப்புகள்

*  

பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:நீலகிரி மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
கபி. ராஜரத்தினம்

**கபி. ராஜரத்தினம்** (பிறப்பு 21 ஏப்ரல் 1961) என்பவர் ஒரு இந்திய அரசியல்வாதியும், தமிழகத்திலிருந்து 1998  ஆம் ஆண்டு தேர்ந்தெடுக்கப்பட்ட  நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியில் இருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.

## பிறப்பு
இவர் பெரம்பலூர் மாவட்டத்திலுள்ள, பாடாலூர் ஊராட்சியில் 21 ஏப்ரல் 1961 ஆம் ஆண்டு பழனிமுத்து என்பவருக்கு மகனாகப் பிறந்தார்.

## கல்வி
முதுகலை வர்த்தக கல்வியை தேசியக் கல்லூரி, திருச்சியிலும், சட்டக்கல்வியை , அரசு சட்டக் கல்லூரி, திருச்சிராப்பள்ளியிலும் பயின்றார்.

## மேற்கோள்கள்

பகுப்பு:பெரம்பலூர் மக்களவைத் தொகுதி உறுப்பினர்கள்
பகுப்பு:1961 பிறப்புகள்
பகுப்பு:12வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பெரம்பலூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
எஸ். தங்கராசு

**எஸ். தங்கராசு** (*S. Thangarasu*; 5 செப்டம்பர் 1949 – 6 சூன் 1994) என்பவர் இந்திய அரசியல்வாதியும், தமிழகத்திலிருந்து 1984 ஆம் ஆண்டு தேர்ந்தெடுக்கப்பட்ட  நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியிலிருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.

## இளமையும் கல்வியும்
தங்கராசு பெரம்பலூர் மாவட்டத்திலுள்ள கொளத்தூரில் 5 செப்டம்பர் 1949ஆம் ஆண்டு சுப்ரமணியம் என்பவருக்கும் மரியாயிக்கும் மகனாகப் பிறந்தார். பள்ளிக் கல்வியை அரியலூரில் முடித்தப் பின்னர் கல்லூரிக் கல்வியினை தஞ்சாவூர், மன்னர் சரபோஜி அரசுக் கல்லூரியில் பயின்றார். இவர் இளம் அறிவியலில் இயற்பியல் படித்து இறுதி தேர்வினை எழுதிய நிலையில், தேர்வு முடிவுகள் வரும் முன்பே தமிழக வேளாண்மை துறை அறந்தாங்கி அலுவலகத்தில் இளநிலை உதவியாளர் பணியில் சேர்ந்தார்.

## அரசியல் வாழ்க்கை
மாணவ பருவம் முதலே அரசியலில் ஈடுபட்டு வந்த தங்கராசு, 1980இல் நடைபெற்ற நாடாளுமன்ற தேர்தலில் பெரம்பலூர் மக்களவைத் தொகுதியில் போட்டியிட்டு வெற்றி வாய்ப்பினை இழந்தார். இதன் பின்னர் 1984இல் மீண்டும் போட்டியிட்டு வெற்றிபெற்றார்.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:பெரம்பலூர் மக்களவைத் தொகுதி உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பெரம்பலூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
மதுரம்

**மரு. எட்வர்ட் பவுல் மதுரம்** (DR.EDWARD PAUL MATHURAM) என்பவர் ஒரு மருத்துவரும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1951 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, சுயேட்சையாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

## பிறப்பு
இவர் திருநெல்வேலி மாவட்டத்தில் 14 ஜூலை, 1904 ஆம் ஆண்டு ராவ் பகதூர் மதுரம் என்பவருக்கு மகனாகப் பிறந்தார்.

## கல்வி
இவர் புனித சூசையப்பர் கல்லூரி பள்ளியில் ஆரம்ப கல்வி பயின்றார். தொடர்ந்து சென்னை ராயபுரம் அரசு மருத்துவ கல்லூரியில் பயின்று மருத்துவரானார்.

## வகித்த பதவிகள்
* மதுரம் குழும நிர்வாக இயக்குநர்
* குரு மெடிக்கல் ஹால் நிர்வாக இயக்குநர்
* தலைவர், இந்திய கிறிஸ்தவ சங்கம், திருச்சி
* தலைவர், அகில நாடார் ஐக்கிய சங்கம், திருச்சி
* துணைத் தலைவர், ஒய்.எம்.சி.ஏ., திருச்சி
* துணைத் தலைவர், நிவாரண சங்கத்தை அழித்தல்
* புரவலர், கிறிஸ்டியன் எண்டெவர் சொசைட்டி
* செயற்குழு உறுப்பினர், விலங்குகளுக்கான கொடுமையைத் தடுக்கும் சமூகம், திருச்சி
* ஆளும் குழு உறுப்பினர், ராஜாஜி டி.பி. சானடோரியம், திருச்சி
* ஆயுட்கால உறுப்பினர், ரசிகா ரஞ்சனா சபை, திருச்சி
* ஆயுட்கால உறுப்பினர், இளம் ஆண்கள் கிறிஸ்தவ சங்கம், மெட்ராஸ்
* மூன்று மிஷன் உயர்நிலைப் பள்ளிகளின் நிர்வாக குழு உறுப்பினர், திருச்சி
* உறுப்பினர், மாவட்ட மருத்துவ சங்கம்
* உறுப்பினர், மாவட்ட சுகாதார சங்கம்
* உறுப்பினர், மாவட்ட தொழுநோய் நிவாரண சங்கம்
* உறுப்பினர், மாவட்ட குருட்டு நிவாரண சங்கம்
* தலைவர், பாரதிய மாணவர் சாரணர் சங்கம்
* தலைவர், நகராட்சி மன்றம், திருச்சி, 1948 முதல்
* தலைவர், திருச்சிராப்பள்ளி நகராட்சி மன்றம், 1948—52;
* தலைவர், உள்ளூர் நூலக ஆணையம், 1950—53;
* உறுப்பினர், நாடார் சங்கம்ஸ், சேவா சங்க விளையாட்டு விளையாட்டுக் கழகம் மற்றும் தி யூனியன் கிளப், திருச்சி
* உறுப்பினர், நாடாளுமன்ற சுகாதார ஆலோசனைக் குழு, 1954.

## மேற்கோள்கள்

பகுப்பு:1ஆவது மக்களவை உறுப்பினர்கள்
பகுப்பு:திருச்சி மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டு மருத்துவர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பிராவிடன்ஸ் மகளிர் கல்லூரி

**பிராவிடன்ஸ் மகளிர் கல்லூரி** (Providence College for Women), என்பது தமிழ்நாட்டின் நீலகிரி மாவட்டம் குன்னூரில் அமைந்துள்ள ஒரு மகளிர் கல்லூரி ஆகும். இது 1966 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்தின் இணைவுபெற்றக் கல்லூரியாகும்.  இந்த கல்லூரியில் கலை, வணிகவியல், அறிவியல் ஆகிய பிரிவுகளில் பல்வேறு படிப்புகளை வழங்கப்படுகிறது. 

## துறைகள்

### அறிவியல்

* கணிதம் 
* கணினி அறிவியல் 
* தாவரவியல் 

### கலை மற்றும் வணிகவியல்

* தமிழ் 
* ஆங்கிலம் 
* வரலாறு 
* பொருளியல் 
* வணிகவியல் 

## அங்கீகாரம்
இக்கல்லூரியை பல்கலைக்கழக மானியக் குழு  (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

*  
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:நீலகிரி மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
ஈரோடு கலை மற்றும் அறிவியல் கல்லூரி

**ஈரோடு கலை மற்றும் அறிவியல் கல்லூரி** (Erode Arts College) என்பது தமிழ்நாட்டின், ஈரோடு மாவட்டத்தின் ஈரோடு பகுதியிலுள்ள இரங்கம்பாளையம், சென்னிமலை சாலையில் அமைந்துள்ள ஒரு கல்லூரி ஆகும். இக்கல்லூரி 1971-ஆம் ஆண்டு நிறுவப்பட்டது. இக்கல்லூரியும்  டாக்டர் ஆர்.ஏ.என்.எம். கலை மற்றும் அறிவியல் கல்லூரியும் முதலியார் கல்வி அறக்கட்டளையைச் சேர்ந்தவை ஆகும். 

ஈரோடு கலைக் கல்லூரியானது 'என்ஏஏசி'யிடம் 'ஏ' தரச்சான்று அங்கீகாரம் பெற்றது. இக்கல்லூரி கோவையில் உள்ள பாரதியார் பல்கலைக்கழகத்தின் இணைவுபெற்ற ஒரு தன்னாட்சி இணைக் கல்வி நிறுவனமாகும். இந்த அறக்கட்டளையானது தமிழக அரசு மற்றும் பாரதியார் பல்கலைக்கழகத்தின் அங்கீகாரத்தைப் பெற்றுள்ளது. இங்கு வழங்கப்படும் படிப்புகளுக்கு அகில இந்திய தொழில்நுட்பக் கல்விக் குழு (ஏஐசிடிஈ) ஒப்புதல் அளித்துள்ளது.

## பாடப்பிரிவுகள்
### இளங்கலை
*இளங்கலை - தமிழ்
*இளங்கலை ஆங்கிலம்
*இளங்கலை - வரலாறு
*இளங்கலை - பாதுகாப்பு (ம) மூலோபாய ஆய்வுகள் 
*இளங்கலை அரசியல் அறிவியல்
*இளம் அறிவியல் - கணிதம்
*இளம் அறிவியல் - இயற்பியல்
*இளம் அறிவியல் - வேதியல்
*இளம் அறிவியல் - நுண்ணுயிரியல்
*இளம் அறிவியல் - உயிர்வேதியியல்
*இளம் அறிவியல் -  ஆடைவடிவமைப்பு மற்றும் புதுப்பாங்கு
*இளம் அறிவியல் - கணினி அறிவியல்
*இளம் அறிவியல் - கணினி தொழில்நுட்பம்
*இளம் அறிவியல் - தகவல் தொழில்நுட்பம்
*இளம் அறிவியல் - கட்புலத் தொடர்பாடல்
*இளம் அறிவியல் - ஊட்டச்சத்து மற்றும் உணவுமுறை
*இளம் கணினி பயன்பாடுகள்
*இளங்கலை வணிகவியல் - கணினி பயன்பாடு
*இளங்கலை வணிகவியல் - தொழில்முறை கணக்கியல்
*இளங்கலை வணிகவியல் - வங்கி மற்றும் நிதி
*இளங்கலை வணிகவியல் - வங்கி மற்றும் காப்பீடு
*இளங்கலை வணிகவியல் - நிறுவன செயலாளர்
*இளங்கலை வணிக மேலாண்மை
### முதுகலை
*முதுகலை - ஆங்கிலம்
*முதுகலை அறிவியல் - கணிதம்
*முதுகலை அறிவியல் - இயற்பியல்
*முதுகலை அறிவியல் -  வேதியல்
*முதுகலை அறிவியல் - கணினி அறிவியல்
*முதுகலை வணிகவியல்
*முதுகலை அறிவியல் - சமூகப் பணி 

## மேலும் காண்க

* ஈரோடு மாவட்டத்திலுள்ள கல்வி நிலையங்கள் 

## குறிப்புகள்

## வெளி இணைப்புகள்
*  
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
மெலோனிக் அமிலம்

**மெலோனிக் அமிலம்** (Malonic acid) (ஐயுபிஏசி முறைப்படியான பெயர்: **புரோப்பேன்டையோயிக் அமிலம்**) ஒரு இரு கார்பாக்சிலிக் அமிலம் ஆகும். இதன் அமைப்பானது CH2(COOH)2 என்றவாறு உள்ளது. மெலோனிக் அமிலத்தின் அயனியாக்கப்பட்ட வடிவம், எஸ்தர்கள், உப்புகள் மெலோனேட்டுகள் என அழைக்கப்படுகின்றன. உதாரணமாக, டைஎதில் மெலோனேட்டு என்பது மெலோனிக் அமிலத்தின் டைஎதில் எஸ்தர் ஆகும். 

## உயிரிய வேதியியல்
மெலோனிக் அமிலம் பெரும்பாலும் பீட்ரூட்டின் செறிவு மிக்க கரைசலில் இருப்பதாக நம்பப்படுகிறது. ஆனால், ஆனால், பீட்ரூட்டின் இயைபைப் பற்றிய ஆய்வில் பீட்ரூட்டில் மெலோனிக் அமிலம் இல்லை என்பது உணர்த்தப்பட்டிருக்கிறது. 

## தயாரிப்பு
மெலோனிக் அமிலம் தயாரிப்பதற்கான பழைய முறையானது குளோரோஅசிட்டிக் அமிலத்திலிருந்த தொடங்குகிறது: 

சோடியம் கார்பனேட்டு சோடியம் உப்பை உருவாக்குகிறது. அது பின்னர் சோடியம் சயனைடுடன் வினைபுரிந்து கருக்கவர் பதிலீட்டு வினை வழியாக சயனோஅசிட்டிக் அமிலத்தைத் தருகிறது. நைட்ரைல் தொகுதியானது சோடியம் ஐதராக்சைடுடன் நீராற்பகுக்கப்பட்டு சோடியம் மெலோனேட்டைத் தருகிறது பின்னர் அமிலமாக்குதல் வினையானது மெலோனிக் அமிலத்தைத் தருகிறது. இருப்பினும், தொழில்முறையில், மெலோனிக் அமிலமானது டைமெதில் மெலோனேட்டு அல்லது டைஎதில்மெலோனேட்டிலிருந்து தயாரிக்கப்படுகிறது. 

முதன் முதலில் 1858 ஆம் ஆணடு பிரெஞ்சு வேதியியலாளர் விக்டர் டெசைக்னெஸ் என்பவர் மெலோனிக் அமிலத்தை மேலிக் அமிலத்தை ஆக்சிசனேற்றம் செய்வதன் மூலம் தயாரித்தார். 

மெலோனிக் அமிலமானது குளுக்கோசை நொதிக்கச் செய்வதன் மூலம் தயாரிக்கப்பட்டது.

## நோய்க்கூற்றியல்
உயர்த்தப்பட்ட மலோனிக் அமில அளவுகள் உயர்ந்த மெத்தில்மலோனிக் அமில அளவுகளுடன் இருக்கும்போது, இது மலோனிக் மற்றும் மெத்தில்மலோனிக் அமிலூரியா (CMAMMA) உடன் இணைந்து அடிக்கடி கண்டறியப்படாத வளர்சிதை மாற்ற நோயைக் குறிக்கலாம். இரத்த பிளாஸ்மாவில் மலோனிக் அமிலம் மற்றும் மீதில்மலோனிக் அமிலம் ஆகியவற்றின் விகிதத்தைக் கணக்கிடுவதன் மூலம், CMAMMA வை அடிப்படை மெத்தில்மலோனிக் அமிலத்தன்மையிலிருந்து வேறுபடுத்தி அறியலாம்.

## மேற்கோள்கள்

பகுப்பு:கரிம அமிலங்கள்
சா. ஞானதிரவியம்

**சா. ஞானதிரவியம்** (S. Gnanathiraviyam) ஒரு இந்திய அரசியல்வாதியும் இந்தியாவின் 17 ஆவது மக்களவை உறுப்பினரும் ஆவார். இவர் 2019 ஆம் ஆண்டு மே மாதம் நடைபெற்ற இந்திய பாராளுமன்றத்திற்கான தேர்தலில் திருநெல்வேலி மக்களவைத் தொகுதியில் திராவிட முன்னேற்றக் கழகத்தின் சார்பில் போட்டியிட்டு மக்களவைக்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் பால் மனோஜ் பாண்டியனை விட 1,85,457 வாக்குகள் அதிகம் பெற்று வெற்றி பெற்றார்.

இவர் திருநெல்வேலி மாவட்டம், ராதாபுரம் வட்டம், ஆவரைக்குளத்தைச் சார்ந்தவர். 1998 முதல் 2002 வரை திராவிட முன்னேற்றக் கழகத்தின் மாவட்ட இளைஞரணி துணை அமைப்பாளராக இருந்துள்ளார். 2006 ஆம் ஆண்டு முதல் 2011 ஆம் ஆண்டு வரை வள்ளியூர் ஊராட்சி ஒன்றியக்குழு தலைவராகவும், 2011 முதல் 2016 வரை ஒன்றியக் குழு உறுப்பினராகவும் இருந்துள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:17வது மக்களவை உறுப்பினர்கள்
சில்லக்குடி (பெரம்பலூர்)

**சில்லக்குடி (பெரம்பலூர்)** தமிழ்நாட்டில் பெரம்பலூர் மாவட்டம்,ஆலத்தூர் வட்டத்தில்
அமைந்துள்ள சிற்றூராகும். இவ்வூராட்சி குன்னம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
இவ்வூரானது திருச்சி மற்றும் அரியலூர் மாவட்டங்களின் எல்லையில் அமைந்துள்ளது.

## குறிப்பு

பகுப்பு:பெரம்பலூர் மாவட்டத்திலுள்ள கிராமங்கள்
பகுப்பு:பெரம்பலூர் மாவட்ட ஊராட்சிகள்
பியூட்டனோன்

**பியூட்டனோன்** (Butanone), **மெதில் எதில்கீட்டோன்** (**எம்இகே**), எனவும் அழைக்கப்பட்ட, ஐயுபிஏசி யால் மெதில் எதில் கீட்டோன் என்ற பதம் நிராகரிக்கப்பட்டு எதில் மெதில் கீட்டோன் என்றழைக்கப் பரிந்துரைக்கப்பட்டுள்ள, இது CH3C(O)CH2CH3 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இந்த நிறமற்ற திரவ கீட்டோனானது ஒரு நுண்ணிய, இனிமையான புதினா அல்லது அசிட்டோன் போன்ற மணத்தினை உடையது. தொழில்முறையில் இது மிக அதிக அளவில் தயாரிக்கப்படுகிறது. இயற்கையில் இது மிகமிக நுண்ணிய அளவுகளில் கிடைக்கிறது. இது நீரில் கரையக்கூடியது மற்றும் தொழிற்துறையில் கரைப்பானாகப் பயன்படுகிறது. 

## தயாரிப்பு
பியூட்டனோனானது 2-பியூட்டனாலின் ஆக்சிசனேற்றத்தால் தயாரிக்கப்படலாம். 2-பியூட்டனாலின் ஐதரசன் நீக்கமானது தாமிரம் அல்லது துத்தநாகத்தை வினையூக்கியாகப் பயன்படுத்தி நடைபெறுகிறது:

:CH3CH(OH)CH2CH3   →   CH3C(O)CH2CH3  +  H2

இச்சேர்மமானது தோராயமாக ஆண்டொன்றுக்கு 700 மில்லியன் கிலோகிராம் உற்பத்தி செய்யப்படுகிறது. மற்ற தொகுப்பு முறை தயாரிப்புகள் சோதித்துப் பார்க்கப்பட்டுள்ளன. ஆனால், நடைமுறைப்படுத்தப்படவில்லை. அவ்வாறான முறைகளில் 2-பியூட்டீனை வாக்கெர் ஆக்சிசனேற்றம் செய்வது மற்றும் ஐசோபியூட்டைல்பென்சீனை ஆக்சிசனேற்றம் செய்வது ஆகியவையும் அடங்கும். இம்முறைகள் அசிட்டோன் தயாரிப்பிற்காக பயன்படுத்தும் தொழில்முறை தயாரிப்புகளையொத்தவை.அசலான கியூமின் செயல்முறையில் பீனாலும், அசிட்டோனும் மட்டும் கிடக்கும் இதற்குப் பதிலாக இந்த முறையை பீனால், அசிட்டோன் மற்றும் பியூட்டனோன் கிடைப்பது போல் மாற்றியமைக்கலாம்.

## பயன்பாடுகள்
### ஒரு கரைப்பானாக
பியூட்டனோன் ஒரு செயல்திறமிக்க பொதுவான காரைப்பானாகும்.மேலும், இயற்கை பிசின்கள், ரெசின்கள், செல்லுலோஸ் அசிட்டேட்டு மற்றும் நைட்ரோசெல்லுலோசு மேற்பூச்சுகள் ஆகிய செயல்முறைகளில் பயன்படுத்தப்படுகின்றன. இத்தகு காரணங்களுக்காக இது நெகிழிகள், பாரபின் மெழுகு, வார்னீஷ் , வண்ணப்பூச்சு நீக்கி, ஒட்டும் பொருள்கள் நீக்கி, தூய்மையாக்கிகள் போன்றவற்றின் தயாரிப்பிலும் பயன்படுகிறது. இது அசிட்டோனையொத்த கரைப்பான் பண்புகளைப் பெற்றுள்ளது. ஆனால், உயர் வெப்பநிலையில் கொதிப்பதோடு, குறிப்பிடத்தக்க அளவிற்கு குறைவான ஆவியாதல் வீதத்தைக் கொண்டுள்ளது. அசிட்டோனைப் போல் அல்லாமல், இது நீருடன் கொதிநிலை மாறாக் கலவையை உருவாக்குகிறது.

## மேற்கோள்கள்

பகுப்பு:கீட்டோன்கள்
பகுப்பு:கரிமச் சேர்மங்கள்
பகுப்பு:இனிப்பு மணம் கொண்ட இரசாயனங்கள்
முகசெயலி

**முகசெயலி** (*FaceApp*)என்பது திறன்பேசிகளில் பயன்படுத்தப்படும் ஒரு செயலி ஆகும். ஆண்ட்ராய்டு மற்றும் ஐஓஎஸ் இயங்குதளங்களில் பயன்படுத்தப்படும் இந்தச் செயலி  வயர்லஸ் லேப் எனும் உருசிய நிறுவனத்தால் உருவாக்கப்பட்டது. செயற்கை அறிவுத்திறன் மூலமாக புகைப்படங்களை சிரிப்பது போலவும், இளமையாக அல்லது முதுமையாகவோ மற்றும் பாலினங்களை மாற்றம் செய்யவும் இயலும்.

## வசதிகள்
முகசெயலி செயலியானது சனவரி 2017 இல் ஐஓஎஸ் இயங்குதளத்திலும் பெப்ரவரி 2017 இல் ஆண்ட்ராய்டு இயங்குதளத்திலும் செயல்பாட்டிற்கு வந்தது. இதில் உள்ள பல இடப்புகளின் மூலமாக புகைப்படங்களில் சிரிப்பு, முடியின் வண்ணத்தினை மாற்றுதல், சிகை அலங்காரம், கண்ணாடி அணிவது, மீசை, தாடி மற்றும் வயதினைக் குறைப்பது அல்லது கூட்டுவது போன்ற பல மாற்றங்களைச் செய்ய இயலும். பச்சை குத்துதல், நிறச்சரிவு, மங்கலாக்குதல் போன்ற வடிகட்டுகளையும் செய்ய இயலும்.

## இவற்றையும் காண்க
* முகநூல்

## மேற்கோள்கள்

## வெளியிணைப்புகள்
* Official website

பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:பல்லியக்குதள தனியுடைமை மென்பொருட்கள்
பகுப்பு:சமூக ஊடகங்கள்
பகுப்பு:செயலிகள்
கருத்துக்களை பதிவு செய்

**கருத்துக்களை பதிவு செய்** இப்படம் அனைவரும் எளிதில் புரிந்துகொள்ளகூடிய  பெண்களின் விழிப்புணர்வு பற்றிய திகில் தமிழ்த் திரைப்படம் ஆகும். இப்படத்தைத்  ராகுல் பரம ஹம்சா இயக்கியுள்ளார். படத் தயாரிப்பாளர் ஆர்.பி.எம் சினிமாஸ். இப்படத்தில் இலட்சிய நடிகர் என்று போற்றப்படும் பழம் பெரும் நடிகர் எஸ்.எஸ்.ஆரின் பேரன் எஸ். எஸ். ஆர். ஆரியன் நாயகனாகவும், உபசனா ஆர்.சி. கதாநாயகியாகவும் நடித்துள்ளனர். இப்படத்திற்காக கணேஷ் ராகவேந்திரா இசை அமைத்துள்ளார்.

## மேற்கோள்கள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பத்னிடாப்

**பட்னிடாப்** அல்லது **பத்னிடாப்** (*Patnitop* or *Patni Top*) இந்தியாவின் ஜம்மு காஷ்மீர் மாநிலத்தில், உதம்பூர் மாவட்டத்தில் அமைந்த மலைவாழிடமாகும். இவ்வூர் இமயமலையின் சிவாலிக் மலையில் ஜம்மு - ஸ்ரீநகர் தேசிய நெடுஞ்சாலை எண் 44-இன் மீது,  கடல்மட்டத்திலிருந்து 2024 மீட்டர் உயரத்தில் உள்ளது.

பட்னிடாப், ஜம்முக்கு வடக்கே - உதம்பூர் வழியாக ஸ்ரீநகர் செல்லும் தேசிய நெடுஞ்சாலையில் 112 கி.மீ. தொலைவில் உள்ளது. பட்னிடாப் நகரத்திற்க் அருகே செனாப் ஆறு பாய்கிறது.

## செனானி-நஷ்ரி சுரங்கச்சாலை

சிவாலிக் மலையில் 1,200 மீட்டர் உயரத்தில்  உள்ள பத்னிடாப் நகரத்தின் தெற்கில் 2 கி.மீ. தொலைவில்  உள்ள  *செனானி*  எனும் ஊரில் துவங்கும் 9.2 கி.மீ. நீளமுள்ள செனானி-நஷ்ரி சுரங்கச்சாலை, பத்னிடாப் நகரத்தின் வடக்கில் உள்ள  *நஷ்ரி*  எனும் கிராமத்தில்  முடிகிறது.

## இதனையும் காண்க
* ஜவகர் சுரங்கச் சாலை
* பனிஹால்-காசிகுண்ட் சுரங்கச்சாலை
* செனானி-நஷ்ரி சுரங்கச்சாலை
* பீர் பாஞ்சால் சுரங்க இருப்புப்பாதை

## மேற்கோள்கள்

## வெளி இணைப்புகள்
* Patnitop Development Authority, Official website
* Vardaan Resort PatniTop, Patnitop Hotel
* PatniTop Attractions
* Trekking in PatniTop by INDITRAMP 

*
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:இந்தியாவில் உள்ள மலை வாழிடங்கள்
பகுப்பு:ஜம்மு காஷ்மீரில் சுற்றுலா
சிப்ரா குகா-முகர்ஜீ

**சிப்ரா குகா முகர்ஜீ** *(Shipra Guha-Mukherjee)* (13 சூலை 1938 – 15 செப்டம்பர் 2007)  ஓர் இந்திய தாவரவியலாளர் ஆவார். இவர் தாவரத் திசு வளர்ச்சி, தாவர மூலக்கூற்று உயிரியல், உயிர்த்தொழில்நுட்பவியல், உயிர்க்கல மூலக்கூற்று உயிரியல் ஆகிய புலங்களில் ஆய்வுகள் மேற்கொண்டார். இவர் 2007 இல் மூளைப்புற்றால் காலமானார்.  இவர் திசு வளர்ச்சி வழியாக தாவர ஆக்க நுட்பத்தைக் கண்டுபிடித்தார்.

## இளமையும் கல்வியும்
முகர்ஜீ 1938, சூலை 13 இல் கொல்கத்தாவில் பிறந்தார்.  இவர் மும்பையிலும் தில்லியிலும் பள்ளிக்கல்வியை முடித்தார். இவர் 1954 இல் தில்லி சவகர்லால் நேரு பல்கலைக்கழகத்தில் சேர்ந்து தாவரவியலில் தகவுறு இளம் அறிவியல் பட்டத்தில் சேர்ந்தார். அங்கேயே அவர் தன் மூதறிவியல் பட்டப் படிப்பையும் முடித்தார்.  அதே பல்கலையில் பேராசிரியராகவும் பணியாற்றினார். பின்னர் வெங்காயத் திசு வளர்ச்சியில் ஆய்வு மேற்கொண்டு 1963 இல் தன் முனைவர் பட்டத்தை பேரா. ஜோகிரி வழிகாட்டுதலில் பெற்றார்.

இவர் கூறுகிறார்: " நான் தாவரவியலைப் பயில முடிவெடுத்தேன்;ஏனெனில், தாவரவியல் பள்ளியில் எனக்குப் பிடித்த பாடமாய் இருந்தது. அப்போதே தாவரங்களும் விலங்குகளைப் பொல உயிருள்ளவை; அவையும் வளர்சிதைமாற்றம் செய்கின்றன என சர் சகதீழ்சு சந்திர போசு கூறிய கருத்து என்னைக் கவர்ந்து, என் எண்ணத்தில்ஆழமாகப் பதிந்துவிட்டது.   தாவரங்களில் புறணிக்கலங்களின் உள்ளடுக்குத் துடிப்பு நிகழ்வால் ஊட்டக் கணிகம் மேலேறுகிறது (இது இப்போது சரியன்று என நான் அறிவேன்) எனும் அவரது கருதுகோள் எனக்குள் பெருங்கிளர்ச்சியை உருவாக்கியது. நான் முன்பு தாவரங்கள் உயிரற்ற பொருட்கள்; அவை புறத் தூண்டலுக்குத் துலங்குவதில்லையென எண்ணிகொண்டிருந்தேன்.  நான் ஐந்தாம், ஆறாம் வகுப்பு படிக்கும்போது, தாவரங்களின் இதயம், மூளை இரண்டும் உள்ள இடங்களைக் கண்டறிந்து, அவை எப்படி செயலாற்றுகின்றன என்பதைப் புரிந்துகொள்ள விரும்பினேன்."

## ஆராய்ச்சியும் வாழ்க்கைப்பணியும்

பிறகு இவர் சவகர்லால் நேரு பல்கலைக்கழகத்துக்குத் திரும்பிவந்தார். புதிடாக உருவாகிய உயிர் அறிவியல் துறையில் சேர்ந்தார். இத்துறையின் இணையதள நிறுவனர்களில் இவரும் ஒருவராவார்.  இவர் 979 இல் பேராசிரிராக பதவி உயர்வு பெற்றார். இவர் 1993 முதல் 1995 வரை உயிர் அறிவியல் துறைப் புலமுதல்வராகப் பணியாற்றினார்.  இவர் இந்திய அரசு, உயிர்த் தொழில்நுட்பத் துறையின் அறிவியல் அரும்பணிஅறிவுரைக் குழுவில் உறுப்பினராப் பணியாற்றினார். இவர் இந்தியப் பல்கலைக்கழக நல்கை ஆணையத்தின் வாரியக் குழுமத்திலும் இருந்துள்ளார்.

இவர் தாவரத் திசு வளர்ப்பு, தாவரக் குறுமவக எண்ணிக்கை, தாவர உயிரித் தொழில்நுட்பம் ஆகிய புலங்களில் வல்லுனர் ஆவார்.

## தகைமைகளும் விருதும்

## இறப்பு
இவர் இலீலாவதியின் பெண்கள் எனும் பகுதியை எழுதியதும்,   இவருடைய கணவரும் இரு பெண்களும் தவிக்க, 2007, செப்டம்பர் 15 இல் மூளைப்புற்றால் இறந்தார்.

## மேற்கோள்கள்

பகுப்பு:இந்தியத் தாவரவியலாளர்கள்
பகுப்பு:இந்திய மூலக்கூற்று உயிரியலாளர்கள்
பகுப்பு:கொல்கத்தா அறிவியலாளர்கள்
பகுப்பு:வங்காள வேதியியலாளர்கள்
பகுப்பு:இந்தியப் பெண் தாவரவியலாளர்கள்
பகுப்பு:இந்தியப் பெண் வேதியியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:வங்காளப் பெண் அறிவியலாளர்கள்
பகுப்பு:வங்காள அறிவியலாளர்கள்
பகுப்பு:பெண் தாவரவியலாளர்கள்
பகுப்பு:மேற்கு வங்காள அறிவியலாளர்கள்
மின்னணு சேவைகள்

**மின்னணு சேவைகள் (**e-services (electronic services) ) என்பது தகவல் தொழில்நுட்பங்களைப் பயன்படுத்தி வழங்கப்படும் சேவைகளைக் குறிப்பதாகும். இதில் மூன்று முக்கியக் கூறுகள் உள்ளன. அவையாவன மின்னணு சேவை வழங்குபவர், சேவைகளைப் பெறுபவர் மற்றும்  சேவை வழங்கப்பயன்படுத்தப்படும் நிலையங்கள் (தொழிநுட்பங்கள் முதலியன). அரசு மற்றும் பொது நிறுவனங்கள் இங்கு சேவை வழங்கப்படுபவர்களாகவும் பொதுமக்கள் அல்லது வணிகர்கள் இங்கு சேவைகளைப் பெறுபவர்களாகவும் உள்ளனர். தொலைக்காட்சி, திறன்பேசி மற்றும் அழைப்பு மையங்கள் ஆகியவற்றை விட இனையத்தின் மூலமே இவ்வாறான சேவைகள் அதிகம் வழங்கப்படுகின்றன.

## மின்னணு சேவைகளின் முக்கியத்துவங்கள்
லு (2001) என்பவர் மின்னணு சேவைகளுக்கான முக்கியத்துவங்களாக கீழ்கண்டவற்றைக் கூறுகின்றார்.

* இதன் மூலமாக அதிக வாடிக்கையாளர்களை அணுக இயலும்.
* சந்தை வரம்பை விரிவுபடுத்துதல்.
* புதிய சந்தைகளை ஏற்படுத்துவதற்கான தடையை குறைத்தல் மற்றும் புதிய வாடிக்கையாளர்களைப் பெறுவதற்கான செலவுகளையும் குறைத்தல்.
* வாடிக்கையாளர்களுக்கு வழங்கப்படும்  சேவைகளை அதிகரித்தல்.
* வெளிப்படைத்தன்மையை மேம்படுத்துதல்
* வாடிக்கையாளர்களின் அறிவை அதிகரிப்பதற்கான சாத்தியக்கூறுகள் உள்ளன.

## சான்றுகள்


## வெளியிணைப்புகள்

* மின்னணு சேவை வழங்கல்
* சிறந்த மின்னணு சேவை வழங்கும் அரசு வலைத்தளங்கள்
* உலக வங்கி மின்னணு சேவை கருவித்தொகுதி

பகுப்பு:தகவல் தொழில்நுட்பம்